Document ID: 32005D0501

KOMISSION PÄÄTÖS,
tehty 12 päivänä heinäkuuta 2005,
sellaisten kolmansien maiden luettelosta, joista kalastustuotteiden tuonti ihmisravinnoksi on sallittua, tehdyn päätöksen 97/296/EY muuttamisesta Algerian, Bahaman ja Grenadan osalta
(tiedoksiannettu numerolla K(2005) 2551)
(ETA:n kannalta merkityksellinen teksti)
(2005/501/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, 22 päivänä kesäkuuta 1995 tehdyn neuvoston päätöksen 95/408/EY (1) ja erityisesti sen 2 artiklan 2 kohdan,
sekä katsoo seuraavaa:
(1)
Sellaisten kolmansien maiden luettelosta, joista kalastustuotteiden tuonti ihmisravinnoksi on sallittua, 22 päivänä huhtikuuta 1997 tehdyssä komission päätöksessä 97/296/EY (2) luetellaan maat ja alueet, joista kalastustuotteiden tuonti ihmisravinnoksi on sallittua. Kyseisen päätöksen liitteessä olevassa I osassa luetellaan maat ja alueet, joista on tehty erityinen päätös terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY (3) perusteella, ja liitteessä olevassa II osassa luetellaan maat ja alueet, jotka vastaavat päätöksen 95/408/EY 2 artiklan 2 kohdan edellytyksiä.
(2)
Komission päätöksissä 2005/498/EY (4), 2005/499/EY (5) ja 2005/500/EY (6) vahvistetaan erityiset tuontia koskevat edellytykset Algeriasta, Bahamasta ja Grenadasta peräisin oleville kalastustuotteille, mistä syystä kyseiset maat olisi sisällytettävä päätöksen 97/296/EY liitteessä olevan I osan luetteloon.
(3)
Asiaa koskevat luettelot olisi selkeyden vuoksi korvattava kokonaisuudessaan.
(4)
Päätös 97/296/EY olisi näin ollen muutettava vastaavasti.
(5)
Tätä päätöstä olisi alettava soveltaa samana päivänä kuin Algeriasta, Bahamasta ja Grenadasta peräisin olevien kalastustuotteiden tuontia koskevia päätöksiä 2005/498/EY, 2005/499/EY ja 2005/500/EY.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 97/296/EY liite tämän päätöksen liitteellä.
2 artikla
Tätä päätöstä sovelletaan 28 päivästä elokuuta 2005.
3 artikla
Tämä päätös on osoitettu kaikille jäsenvaltioille.
Tehty Brysselissä 12 päivänä heinäkuuta 2005.

Labels: 5
0
3
6
18